***Lucie*** er en norsk dramafilm fra 1979 regissert av Jan Erik Düring. Hovedrollene spilles av Inger Lise Rypdal, Gösta Ekman, Kari Simonsen og Nils Sletta. Filmen bygger på Amalie Skrams roman *Lucie* som i grove trekk handlet om kvinners kår og begrensninger på slutten av 1800-tallet i Norge.

Handling
--------

Kristiania kunne i siste halvdel av 1800-tallet by på et variert fornøyelsesliv. Det eksisterte en rekke varitéteatre og byen hadde også sitt eget bordellkvarter. Prostitusjon var legalt og det ble ansett berettiget at en kvinne dro økonomiske og andre fordeler av sin kropp og fysiske fortrinn.

Den vakre variteskuespillerinnen Lucie (Inger Lise Rypdal) er ikke minst klar over dette faktum. Hun har gjort bekjentskap med juristen Gerner (Gösta Ekman), en fin og dannet herre på byen. Det hele utvikler seg til et erotisk forhold og Lucie vet å spille på Gerners sjalusi og maskuline stolthet. Hun klarer til slutt å gifter seg inn i det gode selskap, men det viser seg vanskelig å bli akseptert uten den rette klassebakgrunnen. Hennes liv blir ikke slik hun forventet og etter et svangerskap hvor forholdet til ektemannen stadig forverres, dør hun i barselseng.

Om filmen
---------

Filmen fikk blandet mottakelse av både Aftenpostens- og Dagbladets anmeldere. Aftenpostens Øyvind Thorsen skrev blant annet: «Det er min mening at filmens første halvpart er svært stillestående, stundom blir en litt deprimert av kjedsomelighet også», men avsluttet med å skrive: «En film til å bli deprimert av, men heldigvis først og fremst på grunn av dens tragiske innhold». Dagbladets Thor Ellingsen uttrykte også blandet begeistring og skrev blant annet: «Jeg finner *Lucie* betydelig bedre enn hva forhåndsutsagn har villet ha det til. Faktisk hadde jeg trodd den var mye verre». Men han antyder også at Rypdals rolleprestasjon trekker noe ned: «Rypdals replikker virker ofte flat og "moderne" på en illusjonsbrytende måte».

I rollene
---------

|  |  |
| --- | --- |
| * Inger Lise Rypdal ... Lucie
* Gösta Ekman ... Gerner
* Rut Tellefsen ... Karen Reinertsen
* Kari Simonsen ... Nilsa
* Nils Sletta ... Olsen
* Sigrid Huun ... Henny
* Alf Nordvang ... Dr. Mørk
* Unni Evjen ... Mrs. Mørk
 | * Karin Helene Haugen ... Husjomfru
* Siri Rom ... Jordmor
* Arne Bang-Hansen ... Brandt
* Elisabeth Høye ... Gatepike
* Peter Lindgren ... Voldtektsforbryter
* Svein Tindberg ... Knut
* Ingeborg Cook
 |

Produksjonsstab
---------------

* Produksjonsleder: Bente Erichsen
* Innspillingsleder: Svein Johansen
* Foto: Hans Nord (sjefsfotograf)
* Foto: Kjersti Alver (B-foto)
* Musikk: Terje Rypdal
* Klipp: Bente Kaas
* Lyd: Lennart Forsén
* Arkitekt: Sven Wickman
* Kostymesjef: Wenche Petersen
* Sminke: June Paalgard
* Rekvisitør: Mossik Fosmark og Jan Matthias

Referanser
----------

1. ↑  Braaten, Lars Thomas (1995). *Filmen i Norge*. Norge. s. 361. ISBN 82-417-0195-0.

Eksterne lenker
---------------

* (en) *Lucie* på Internet Movie Database Rediger på Wikidata

* (no) *Lucie* i Nasjonalbibliotekets filmografi Rediger på Wikidata

* (no) *Lucie* hos Filmfront Rediger på Wikidata

* (sv) *Lucie* i Svensk Filmdatabas Rediger på Wikidata

* (en) *Lucie* på AllMovie Rediger på Wikidata